**Egyesület a Marketing Oktatásért és Kutatásért**

**XXV. országos konferencia**

**Ismerjük a vevőt? – A vásárlás pszichológiája**

Pannon Egyetem, Gazdaságtudományi Kar

Veszprém, 2019. augusztus 27-28.

Kedves Oktatók és Kutatók!

2019-ben egy fiatal egyetemi kar Marketing tanszéke látja vendégül a hazai marketingoktatás és kutatás képviselőit. A veszprémi Pannon Egyetem Gazdaságtudományi Kara 2018-ban ünnepli alapításának 15 éves évfordulóját. Maga a kar Marketing tanszéke még ennél is jóval fiatalabb, csupán 4 éve, 2014-ben alakult meg. Veszprémben azonban a marketing oktatása a jogelőd egyetemen jóval a kar megalakulása előtt megkezdődött, és már 2000-ben az akkori Veszprémi Egyetem rendezőként bekapcsolódott az éves marketingkonferenciák sorozatába. A mostani lelkes csapatunkkal szeretnénk méltó módon folytatni a hazai marketingtudományos élet ezen szép hagyományát.

A konferencia vezető témájául a marketing örökzöld kérdését választottuk. Azt, hogy több évtized kutatómunkája után ismerjük-e vevőt? Mit tudunk a fogyasztói preferenciákról, a vásárló motivációiról, a vásárlási döntésről? Milyen tényezők és mechanizmusok írják le a vásárlás pszichológiáját? Nem túlzás az az állítás, hogy ezek megismerése nélkül a marketing nem tudja maradéktalanul betölteni a feladatát. A veszprémi konferencián reményeink szerint izgalmas szekció- és panelvitákon jutunk közelebb a vevő megértéséhez. A tudományos program több szekcióban, de alapvetően három irányban keresi a választ a fenti kérdésekre. Egyrészt várjuk a kutatótársak empirikus eredményeit az egyes termék- és szolgáltatáspiacokról. Külön figyelmet szentelünk a szervezeti piacok beszerzési magatartás-kutatásának, és megvitatnánk azokat az eredményeket, melyek a vásárlási magatartás kutatásának módszertani lehetőségeit és dilemmáit mutatják be.

A 25. jubileumi konferenciára továbbá az augusztus 26-i PhD kollokviumra szeretettel várjuk a marketingoktatás, a marketingkutatás és a marketingszakma képviselőit a Királynék Városában, Európa Kulturális Fővárosában, Veszprémben. A Szervező Bizottság nevében mondhatom, hogy mindent megteszünk annak érdekében, hogy a 2019 évi EMOK Konferencia sikeres és emlékezetes esemény legyen.

Üdvözlettel,

Veres Zoltán

A Szervező Bizottság Elnöke

A Gazdálkodás- és Szervezéstudományi Kutatóközpont vezetője

Pannon Egyetem

Gazdaságtudományi Kar

Veszprém

**KONFERENCIA IDŐPONTJA:** 2019. augusztus 26-28.

**KONFERENCIA HELYSZÍNE:** Pannon Egyetem, Gazdaságtudományi Kar, 8200 Veszprém, Egyetem u. 10.

**REGISZTRÁCIÓ ÉS FORMAI KÖVETELMÉNYEK:** [www.emok.hu/emok2019](E:\\Dropbox\\Balu\\MOK_EMOK_elnokseg\\emok2019_konf\\VZ_honlaphoz\\www.emok.hu\\emok2019) (A konferencia honlapja 2019. január 3-tól lesz elérhető.)

**RÉSZVÉTELI DÍJ** 32 000 Ft/fő + ÁFA, amely tartalmazza a részvételi díjat, az ajándékcsomagot, két ebédet, a büfészolgáltatást és a gálavacsorát

**Fizetési határidő:** 2019. június 28.

A konferencián való részvétel feltétele az EMOK tagság (3000 Ft/fő EMOK 2018. évi tagdíj) **Számlaszám (EMOK):** 16200223-10038989 (Magnet Bank)

**FONTOS HATÁRIDŐK**:

2019. március 14. Jelentkezés regisztrációval és tanulmány leadás

2019. április 12. Döntés a cikk elfogadásáról

2019. május 10. Átdolgozott cikkek végső leadási határideje

**A REGISZTRÁCIÓ LEMONDÁSI FELTÉTELEI:**

2018. július 28. előtti befizetés és lemondás esetén a részvételi díj 70%- át visszafizetjük.

2018. július 28. - augusztus 11. közötti lemondás esetén a részvételi díj 40%-át visszatérítjük.

2018. augusztus 11. utáni lemondás esetén nem áll módunkban a részvételi díjat visszafizetni.

**LEGJOBB ELŐADÁSOK DÍJAZÁSA:**

„Best Paper” díjnyertes – 50 000 Ft (kutatásra felhasználható)

A Konferencia legjobb előadásai – Publikálási lehetőség a Marketing & Menedzsment külön számában.

A PhD kollokvium legjobb előadás – Publikálási lehetőség a Marketing & Menedzsmentben.

**SZERVEZŐK:**

Pannon Egyetem, Gazdaságtudományi Kar

8200 Veszprém, Egyetem u. 10.

**Tudományos Bizottság:**

* Dr. Dinya László
* Dr. Ercsey Ida
* Dr. Gyulavári Tamás
* Dr. Hetesi Erzsébet
* Dr. Horváth Dóra
* Dr. Józsa László
* Dr. Kenesei Zsófia
* Dr. Kolos Krisztina
* Dr. Piskóti István
* Dr. Neulinger Ágnes
* Dr. Rekettye Gábor
* Dr. Révész Balázs
* Dr. Simon Judit
* Dr. Szakály Zoltán
* Dr. Szűcs Krisztián
* Dr. Törőcsik Mária
* Dr. Veres Zoltán

**Szervező Bizottság**

* Dr. Veres Zoltán
* Dr. Lőrincz Katalin
* Sasné dr. Grósz Annamária
* Dr. Hack-Handa József
* Dr. Sulyok Judit
* Dörnyei Otília
* Varga-Toldi Katalin
* Dr. Madarász Eszter
* Liska Fanny

**Kapcsolattartók**

**Szervezés:**

Sasné dr. Grósz Annamária  
[sasne-grosz.annamaria@gtk.uni-pannon.hu](mailto:sasne-grosz.annamaria@gtk.uni-pannon.hu)

Liska Fanny

[liska.fanny@gtk.uni-pannon.hu](mailto:liska.fanny@gtk.uni-pannon.hu)

**Számlázás:**

Révész Balázs

[info@emok.hu](mailto:info@emok.hu)

**TERVEZETT SZEKCIÓK**

Fogyasztói / vásárlási magatartás

Marketingkommunikáció

Marketingkutatás / piackutatás módszertani kérdései

Marketingtervezés

Marketingpolitikák

Marketinglogisztika

Innovációmarketing

Szervezeti piacok (B2B, B2G)

Turizmusmarketing

Élelmiszermarketing

Digitális marketing

Kereskedelmi marketing

Nonbusiness marketing

Multidiszciplináris megközelítések

Marketingkontrolling

PhD-kollokvium

**TERVEZETT WORKSHOPTÉMAKÖRÖK:**

A vásárlási magatartás kutatási dilemmái – panelvita

Innovatív marketingoktatás workshop

Speciális workshop

**SZÁLLÁSOK**

Kérjük, hogy a szállásfoglalásról egyénileg gondoskodjatok.

**Szállásajánlataink**

A konferencia helyszín közelében:

Prémium Hotel Historia

[www.hotelhistoria.hu](http://www.hotelhistoria.hu)

Kedvező Promedicum Panzió [www.promedicum.hu](http://www.promedicum.hu)

Economy Hotel Magister

[www.hotelmagister.hu](http://www.hotelmagister.hu)

A gálavacsora helyszín közelében (a konferencia helyszínétől kb. 2 km-re):

Prémium Villa Medici [www.villamedici.hu](http://www.villamedici.hu)

Kedvező Gizella Hotel [www.hotelgizella.hu](http://www.hotelgizella.hu)

További hotelek és panziók foglalásához ajánljuk a szallas.hu, illetve a booking.com oldalakat.